Felix Eugenio Mkhori

**Felix Eugenio Mkhori** (født 24. august 1931 i Mtenje i Nyassaland død 27. oktober 2012 i Blantyre i Malawi) var katolsk biskop av Lilongwe i Malawi.
## Liv og virke
### Prest
Etter sin filosofiske og teologiske utdannelse ble Felix Mkhori presteviet den 8. september 1961.
### Hjelpebiskop i Chikwawa
Pave Paul VI utnevnte ham til hjelpebiskop i Chikwawa og titulærbiskop av *Sicca Veneria* den 29. september 1977. Biskopen av Chikwawa, Eugen Joseph Frans Vroemen S.M.M., ordinerte ham til biskop den 8. januar 1978 i Limbe-katedralen; medkonsekratorer var Matthias A. Chimole, biskop av Lilongwe, og James Chiona, erkebiskop av Blantyre.
### Biskop av Chikwawa
Pave Johannes Paul II utnevnte ham til biskop av Chikwawa den 12. februar 1979. Den 23. januar 2001 ble han utnevnt til biskop av Lilongwe. 

Han drev gjentatte ganger kampanje for menneskerettigheter i Malawi; Han var underskriver, sammen med landets syv andre katolske biskoper, av «Living in our Faith-erklæringen», et hastehyrdebrev i 1992 som var rettet mot menneskerettighetsbruddene og maktmisbruket til diktator Hastings Kamuzu Bandas regime. Han og de andre biskopene ble deretter satt i husarrest og dømt til døden. 

Hyrdebrevet lest opp i malawiske kirker som et fastebudskap søndag 8. mars 1992. 

President Hastings Kamuzu Banda og hans regjering tok avstand fra hyrdebrevet som en opprørende publikasjon, og sa at dette gjorde besittelsen av det til en forbrytelse. Biskopene ble avhørt av politiet i Blantyre.

Regjeringen startet også en mediekampanje med bakvaskelser mot biskopene. Malawi News skrev at hensikten med brevet var å importere IRA-terrorisme. Politiet i Zomba åpnet ild mot studenter som protesterte til forsvar for biskopene. Situasjonen skremte opp det internasjonale samfunnet, som fryktet utløsning av forfølgelse av katolikker og drap av underskriverne av brevet, noe som var kjente metoder for å få brakt til taushet kritikere av Banda-regimet. Til syvende og sist kom det til demokratiske endringer i landet. 

Biskop Mkhori var president for Bispekonferansen i Malawi (ECM) fra 1994 til 2000.
### Biskop av Lilongwe
Den 23. januar 2001 ble han utnevnt til biskop av Lilongwe.

Mkhori ble ansett som en viktig mekler mellom Malawis forskjellige etniske og religiøse grupper og en støttespiller for *Public Affairs Committee* (PAC). Han var også involvert i *[[Association of Bishops' Conferences of East Africa]]* (AMECEA). 

Den 4. juli 2007 innvilget pave Benedikt XVI hans aldersbetingede avskjedssøknad.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Rafael Merry del Val y Zulueta (1865-1930) *1900
* Kardinal Andreas Franz Frühwirth (1845-1933) *1907
* Erkebiskop Lorenzo Schioppa (1871-1935) *1920
* Erkebiskop Johannes Henricus Gerardus Jansen (1868-1936) *1930
* Biskop Josephus Hubertus Gulielmus Lemmens (1884-1960) *1932
* Erkebiskop John Baptist Hubert Theunissen (1905-1979) *1950
* Biskop Eugen Joseph Frans Vroemen S.M.M. (1910-1992) *1965
* Biskop *Felix Eugenio Mkhori* (1931-2012) *1978

## Referanser